‘જો નિહારિકા, તેં અને નિશિથે જે કર્યું છે એ માફીને પાત્ર તો નથી જ. પરંતુ હું દોષ તને નહીં આપું. તારી નાદાનિયતનો લાભ નિશિથે ઉઠાવ્યો છે. ઉંમરસહજ આકર્ષણને પ્રેમમાં ખપાવી તારી આંખોમાં સપનાનું વાવેતર કરનાર નિશિથે ભલે મારો વિચાર ન કર્યો પણ એણે તારા જેવી તરુણી પ્રેમ અને આકર્ષણ વચ્ચેનો ભેદ સમજે એ પહેલાં જ બધી સીમાઓ વટાવી. એણે તારો પણ વિચાર ન કર્યો નિહારિકા. મારી સાથે-સાથે એણે તને પણ છેતરી છે.’ નીચું જોઈ રહેલી નિહારિકાની આંખોમાંથી આંસુઓ ટપટપ એના ખોળામાં પડી રહ્યા હતા.